Suchinthana/ta-wikipedia huggingface dataset:
1802

1802  (MDCCCII) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு புதன்கிழமையில் ஆரம்பமானது.

நிகழ்வுகள் 
சனவரி 1 - இலங்கை சென்னை மாகாண ஆட்சியில் இருந்து விடுவிக்கப்பட்டு முடிக்குரிய குடியேற்ற நாடாகப் பிரகடனம் செய்யப்பட்டு இங்கிலாந்தின் நேரடிக் கட்டுப்பாட்டின் கீழ் கொண்டு வரப்பட்டது.
மார்ச் 15 - இலங்கையின் அரச வர்த்தமானி முதன் முதலாக வெளியிடப்பட்டது.
மார்ச் 27 - இலங்கையில் உள்ள அனைத்து டச்சு உடைமைகளையும் பிரித்தானியரிடம் கையளிக்கும் ஏமியன்சு உடன்பாடு (Treaty of Amiens) கையெழுத்திடப்பட்டது.
மார்ச் 28 – எச். டபிள்யு. ஓல்பர்ஸ் என்பவர் பலாசு என்ற சிறுகோள் ஒன்றைக் கண்டுபிடித்தார்.
ஏப்ரல் 10 – இந்தியாவில் முதன் முதலாக பிரித்தானிய எல்லைகளை நிர்ணயிக்கும் பெரும் திரிகோண மதிப்பீடு (Great Trigonometric Survey of India) மதராசு மாகாணத்தில் ஆரம்பமானது.
மே 20 – பிரெஞ்சுக் குடியேற்ற நாடுகளில் அடிமைத்தனத்தைக் கொண்டு வரும் சட்டமூலத்தை நெப்போலியன் பொனபார்ட் கொண்டு வந்தான்.
சூன் 2 - ஆத்திரேலியாவில் ஐரோப்பியக் குடியேற்றத்தை எதிர்த்த பழங்குடித் தலைவர் புமுல்வே என்பவர் ஹென்றி ஹாக்கிங் என்பவரால் சுட்டுக் கொல்லப்பட்டார்.
ஆகத்து 6 - பிரித்தானிய கிழக்கிந்தியக் கம்பனியை எதிர்த்த தமிழ் தளபதி மயிலப்பன் சேர்வைகாரர் தூக்கிலிடப்பட்டார்.
அக்டோபர் 2 – சுவீடனுக்கும் திரிப்பொலிக்கும் இடையில் போர் முடிவுக்கு வந்தது.
அக்டோபர் - பிரெஞ்சு இராணுவம் சுவிட்சர்லாந்துக்குள் நுழைந்தது.

நாள் அறியப்படாதவை 
உயிரியல் என்ற சொல்லை முதன் முதலில் டிரெவிரானசு என்பவர் பயன்படுத்தினார்.
வெற்றிகரமான முதலாவது நீராவிக் கப்பலை வில்லியம் சிமிங்டன் என்பவர் நிர்மாணித்தார்.
வியட்நாமில் நியூவென் வம்சம் அரசாளத் தொடங்கியது.

பிறப்புக்கள்

இறப்புக்கள் 
ஆகத்து 6 - மயிலப்பன் சேர்வைகாரர், பிரித்தானிய கிழக்கிந்திய கம்பனியை எதிர்த்த தமிழ் தளபதி

1802 நாற்காட்டி

மேற்கோள்கள்
தகவுர் உசைன் ராணா

தகவுர் உசைன் ராணா  (Tahawwur Hussain Rana, , பிறப்பு: சனவரி 12, 1961) ஐக்கிய அமெரிக்காவில் தடை செய்யப்பட்ட தீவிரவாதக் குழு லசுகர்-இ-தொய்பாவிற்கு துணை புரிந்ததாகவும்  டேனிசு நாளிதழ் மார்கவிசன் யல்லாந்து போஸடன் மீது தாக்குதல் நடத்த திட்டமிட்டதாகவும் குற்றவாளியாகத் தீர்ப்பு வழங்கப்பட்டுள்ள சிகாகோவில் வாழும் ஒரு பாக்கித்தானியக் கனடியர்.

2008 மும்பை தாக்குதல்களில் தொடர்பு உள்ளதாக இவர் மீது சுமத்தப்பட்ட முதல் குற்றச்சாட்டிலிருந்து அமெரிக்க சான்றாயர்கள் இவரை விடுவித்தனர். இந்தத் தீர்ப்பினால் ஏமாற்றமடைந்த இந்திய அரசு தில்லியில் உள்ள நீதிமன்றத்தில் ராணா மீது குற்றம் சாட்டி தேசிய புலானாய்வு முகமை வழக்குத் தொடரும் என அறிவித்தது. 2013 சனவரி 17 இல், இவருக்கு 14 ஆன்டுகள் சிறைத்தண்டனை வழங்கப்பட்டது.

மும்பை தாக்குதல் தொடர்பாக அமெரிக்காவில் கைதான பயங்கரவாதி தஹவூர் ராணாவை இந்தியாவிற்கு நடத்து கடத்த அமெரிக்க நீதிமன்றம் அனுமதி வழங்கி உள்ளது.

மேற்கோள்கள்

வெளியிணைப்புகள்
CHICAGOANS TAHAWWUR RANA AND DAVID HEADLEY INDICTED FOR ALLEGED ROLES IN INDIA AND DENMARK TERRORISM CONSPIRACIES;ILYAS KASHMIRI AND RETIRED PAKISTANI MAJOR CHARGED IN DENMARKPLOT , USDOJ statement
Q&A: Tahawwur Rana trial, BBC, 2011-05-23

வாழும் நபர்கள்
1961 பிறப்புகள்
தீவிரவாதி என்று குறிப்பிட்ட நபர்கள்
பாக்கித்தானியர்கள்
கனடிய மக்கள்
பஞ்சாப் நபர்கள்
கலவை (வேதியியல்)

இரண்டு அல்லது அதற்கு மேற்பட்ட வேதிப்போருட்கள் ஒன்றோடொன்று பௌதீக ரீதியில் கலந்து காணப்படுதல் கலவை  ஆகும். இங்கு  வேதிப்போருட்கள்  வேதி தாக்கத்தில் ஈடுபடாது.

கலவைகளை வகைப்படுத்துதல்

ஏகவினக் கலவை

கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன ஒத்த தன்மை கொண்டதாகக் காணப்படுமாயின் அது ஏகவினக் கலவை அல்லது கரைசல் எனப்படும்.

எ.கா: உப்புக் கரைசல்
சர்க்கரைக்கரைசல்

பல்லினக் கலவை
கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன பல்லினத் தன்மை கொண்டதாகக் காணப்படுமாயின் அது பல்லினக் கலவை எனப்படும்.

எ.கா: அரிசியில் மண் கலந்திருத்தல்.
சீமெந்துச் சாந்து

மேலும் படிக்க
 கரைசல்
 சேர்மம்

மேற்கோள்கள்

வேதியியல்
 
இயற்பியல் வேதியியல்
சீ. ஆப்ரே சிமித்

சீ. ஆப்ரே சிமித்  (C. Aubrey Smith, பிறப்பு: சூலை 21 1863, இறப்பு: திசம்பர் 20 1948),  இங்கிலாந்து அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 143 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ல் ,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். ரவுண்ட் தெ கார்னர் சுமித் எனும் புனைப் பெயரும் இவருக்கு உண்டு. வலதுகை மட்டையாளர் மற்றும் வலதுகை வேகப் பந்துவீச்சாளரான இவர் இங்கிலாந்து தேசிய அணி, கேம்ப்ரிட் பல்கலைக்கழக அணி, சசெக்ஸ் மற்றும் டிரான்ஸ்வால் ஆகியத் துடுப்பாட்ட அணிகளுக்காக விளையாடினார். இவர் சார்டர்ஹவுஸ்மற்றும் கேம்பிரிட்ஜ் பல்கலைக்கழங்களில் கல்வி பயின்றார்.

ஆரம்பகால வாழ்க்கை 
சுமித் லண்டன், இங்கிலாந்தில் சூலை 21, 1863 இல் பிறந்தார். இவரின் தந்தை சார்லஸ் ஜான் ஒரு மருத்துவர். இவரின் தாய் சாரா அன், இவருக்கு பெரில் ஃபேபர் எனும் சகோதரி காஸ்மோ ஹாமில்டனை மணந்தார். இவர் சார்ஹவுஸ் பள்ளியில் பள்ளிக்கல்வியினைப் பயின்றார். மேலும் கேம்ப்ரிட்ஜில் உள்ள புனித ஜான் கல்லூரியில் பட்டம் பெற்றார். 1888 ஆம் ஆண்டில் இவர் தென்னாப்பிரிக்காவில் வாழந்தார். இவர் 1896 ஆம் ஆண்டில் இசபெல்லா என்பவரைத் திருமணம் செய்தார்.

சர்வதேச போட்டிகள் 
1889  ஆம் ஆண்டில் தென்னாப்பிரிக்கத்  துடுப்பாட்ட அணி இங்கிலாந்தில்  சுற்றுப்பயணம் செய்து விளையாடியது .மார்ச் 12 இல் போர்ட் எலிசபெத்தில்   நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இவர் 1882 முதல் 1885 ஆம் ஆண்டுகளில் பலமுரை சசெக்ஸ் மற்றும் கேம்ப்ரிட்ஜ் அணிகளிக்காக விளையாடியுள்ளார். தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் இங்கிலாந்து லெவன் அனியின் தலைவராக இருந்துள்ளார். அந்தப் போட்டியில் இங்கிலாந்து அணி வெற்றி பெற்றது. இதன் முதல் ஆட்டப் பகுதியில் 19 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார். 1932 ஆம் ஆண்டில் இவர் ஹாலிவுட் துடுப்பாட்ட சங்கம் என்பதனை நிறுவினார். உள்ளூர் அமெரிக்க வீரர்கள் மற்றும் டேவிட் நிவன், லாரன்ச் ஆலிவர், நிஜல் புரூசு மற்றும் லெஸ்லி ஆவர்டு ஆகியோர் இந்த சங்கத்தில் சேர்ந்தனர்.

திரைப்பட வாழ்க்கை 
1985 ஆம் ஆண்டில் லண்டன் நாடக அரங்கில் நடிக்கத் துவங்கினார். தெ பிரிசனர் ஆஃப் செந்தா என்பதில் முக்கியக் கதாப்பத்திரத்தில் தோன்றினார். அதன்பிறகு கிங் மற்றும் லுக் அலைக்  போன்றவற்றில் இரட்டை வேடங்களில் தோன்றினார். 1895 ஆம் ஆண்டில் மிசஸ் எப்ஸ்மித் மற்றும் 1907 இல் மேரி தோரோவுடன் இணாஇந்து தெ மாரல்ஸ் ஆஅஃப் மார்கஸ் எனும் திரைப்படத்தில் நடித்தார்.

விருதுகள் 
ஹாலிவுட் வாக் ஆஃப் ஃபேம் விருது  1933 ஆம் ஆண்டில் ஸ்கிரீன் ஆக்டர் கில்டு விருது பெற்றார். 1938 ஆம் ஆண்டில் இவர் சிபிஇ (கமாண்டர் ஆஃப் தெ ஆர்டர் ஆஃப் பிரித்தானிய எம்பயர் விருது) 1944 ஆம் ஆண்டில் ஆறாம் ஜார்ஜ் இவரரின் ஆங்கில- அமெரிக்க நட்புறவிற்காக நைட் பட்டம் வழங்கினார்.

சான்றுகள் 

இங்கிலாந்துத் துடுப்பாட்டக்காரர்கள்
1863 பிறப்புகள்
1943 இறப்புகள்
1948 இறப்புகள்
கேம்பிரிச்சுப் பல்கலைக்கழகத் துடுப்பாட்டக்காரர்கள்
ஜென்டில்மென் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
தேவிபிரசாத் சட்டோபாத்தியாயா

தேவிபிரசாத் சட்டோபாத்தியாயா (Debiprasad Chattopadhyaya, நவம்பர் 19, 1918 – மே 8, 1993) இந்திய மார்க்சியப் புலமையாளர்களில் மிகவும் குறிப்பிடத்தக்கவர். இந்திய மெய்யியல் மரபு குறித்து மிக முக்கியமான ஆய்வுகளை நிகழ்த்தியுள்ளார்.இவருடைய மிகவும் குறிப்பிடத்தக்க படைப்பு உலகாயதம்-பண்டை இந்தியப் பொருள்முதல் வாதம் பற்றிய ஓர் ஆய்வு.பண்டைய இந்திய அறிவியல், தொழில்நுட்ப வரலாற்றிலும் மிக முக்கியமான ஆய்வுகளை நிகழ்த்தியுள்ளார்.

வாழ்க்கைக் குறிப்பு 
கொல்கத்தா பாவனிபூர் மித்ரா நிலையத்தில் தொடக்கப் பள்ளிக் கல்வியையும், கொல்கத்தா மாநிலக் கல்லூரி, கல்கத்தா பல்கலைக்கழகம் ஆகியவற்றில் மெய்யியலையும் கற்றார். 1939–1942 ஆகிய ஆண்டுகளுக்கிடையில் B.A. (Honours), M.A. ஆகிய பட்ட வகுப்புகளில் முதலிடம் பெற்றுத் தேர்ச்சியடைந்தார்.ஜார்ஜ் தாம்சனின் ஆய்வுமுறையைப் பின்பற்றி உலகாயதம் பற்றி ஆய்வு செய்தார்.கொல்கத்தா நகரக் கல்லூரியில்(city colleage)நெடுங்காலம் மெய்யியலைப் போதித்தார்.

தமிழில் வெளிவந்துள்ள இவருடைய நூல்கள் 
உலகாயதம்
இந்தியத் தத்துவத்தில் நிலைத்திருப்பனவும் அழிந்தனவும்
இந்தியத் தத்துவ இயல்-ஓர் எளிய அறிமுகம்

வெளி இணைப்புகள்

மேற்கோள்கள்

1918 பிறப்புகள்
1993 இறப்புகள்
இந்திய மார்க்சியர்கள்
இந்திய மெய்யியலாளர்கள்
இந்தியப் பொதுவுடமைவாதிகள்
இந்திய இறைமறுப்பாளர்கள்
இந்திய வரலாற்றாளர்கள்
வங்காள மக்கள்
டேவிட் சிமித் (1956)

டேவிட் சிமித்  (David Smith , பிறப்பு: சனவரி 9 1956,  இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 - 1990 ல் ,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள் 

இங்கிலாந்துத் துடுப்பாட்டக்காரர்கள்
1956 பிறப்புகள்
வாழும் நபர்கள்
அவன் இவன்

அவன் இவன்  2011 ஆம் ஆண்டு வெளியான ஒரு தமிழ்த் திரைப்படமாகும். இதில் ஆர்யா, விஷால் ஆகியோருடன் புதுமுகங்கள் ஜனனி ஐயர் மற்றும் மது ஷாலினி ஆகியோர் நடித்துள்ளனர்.

கதைச் சுருக்கம்

ஒரு தகப்பன், வெவ்வேறு தாய்கள் என்று எதிரும் புதிருமாய் இருக்கும் சகோதரர்களான வால்ட்டர் வணங்காமுடி [விஷால்], கும்புடுறேன்சாமி [ஆர்யா]. ஜமீன் தீர்த்தபதியாக வரும் ஹைனெஸ் [ஜி.எம்.குமார்]. இவர்களுக்கு இடையில் நடக்கும் நகைச்சுவை திரைப்படம். இறுதியில் ஹைனஸ்ஸை அடிமாட்டு ஏலக்காரன் கொலை செய்து விடுகிறான். பழிவாங்கும் ஆக்ரோஷமான கதை. இயக்குநர் பாலாவின் மாறுபட்ட பாத்திர அமைப்புகளோடு விறுவிறுப்பாக செல்லும் கதை.

மேற்கோள்கள்

ஆர்யா நடித்துள்ள திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
விஷால் நடித்த திரைப்படங்கள்
குறமகள் இளவெயினி

குறமகள் இள எயினி சங்ககாலப் புலவர்களில் ஒருவர். புறநானூறு 157 எண் கொண்ட பாடல் ஒன்று மட்டும் இவர் பாடியதாகச் சங்கநூல் தொகுப்பில் இடம் பெற்றுள்ளது. இவரது பெயர் குறமகள் குறியெயினி என்னும் புலவரின் பெயர் அமைப்பைப் போன்றது.

புறநானூறு 157 சொல்லும் செய்தி
ஏறைக்கோன் என்னும் மன்னனின் பெருமையை மற்றொரு மன்னனிடம் கூறுவதாக இந்தப் பாடல் அமைந்துள்ளது.

ஏறை
ஏறு என்னும் பெயர் கொண்ட இந்த ஊர் இக்காலத்தில் 'காளையார் கோயில்' என்னும் பெயருடன் வழங்கப்படுகிறது.

ஏறைக்கோன் படைத்தலைவன்
ஏறைக்கோன் தன் படைவீரர்களைப் பழிக்கமாட்டான். தான் முன்னின்று போர்புரிந்து வெல்வான்.

ஏறைக்கோன் தூதன்
பகை வேந்தர்களின் அவையில் அஞ்சாது நடக்கும் ஆண்மை நிறைந்தவன்.

ஏறைக்கோன் பண்புகள்
தன்னைச் சார்ந்தவர்கள் தனக்குத் தப்பு செய்தால் அதனை ஏறைக்கோன் பொறுத்துக்கொள்வான். பிறர் தம்மை அறியாமல் செய்யும் தவறுகளுக்காகத் தான் நாணுவான். அவர்கள் செய்யும் தவற்றினுக்குத் தானும் ஒரு காரணம் என்று எண்ணும் மனப்பாங்கு உள்ளவன்.

குறவர் பெருமகன்
மலைவாழ் குடிகளைக் குறவர் என வழங்குதல் சங்ககால வழக்கம். ஏறைக்கோனைக் குறவர் பெருமகன் என்று புலவர் குறிப்பிடுவதால் இவன் மலைசார் மக்களின் தலைவன் எனத் தெரிகிறது.

மேற்கோள்கள் 

சங்கத் தமிழ்ப் பெண் புலவர்கள்
சங்கப் புலவர்கள்
குறவர்
அமுல்

அமுல் (Anand Milk Producers Union Iimited (AMUL)என்பது இந்திய மாநிலமான குஜராத்திலுள்ள ஆனந்த் எனும் ஊரைத் தலைமை இடமாகக் கொண்டு இயங்கும் ஆனந்த் கூட்டுறவு பால் உற்பத்தியாளர்கள் ஒன்றியம் ஆகும். இதனை நிறுவிய மும்மூர்த்திகள்: திரிபுவன்தாஸ் படேல், வர்கீஸ் குரியன் மற்றும் அரிசந்த் மேகா தலாயா ஆவர்.

இந்த நிறுவனம் 1946 ஆம் ஆண்டு ஆரம்பிக்கப்பட்டது. தற்பொழுது சுமார் 2.8 மில்லியன் பால் உற்பத்தியாளர்களை உள்ளடக்கிய ஜி.சி.எம்.எம்.எப். எனப்படும் குஜராத் கூட்டுறவு பால் விற்பனை கூட்டமைப்பின்கீழ் இயங்கி வருகிறது. அமுல் என்பதற்கு  சமஸ்கிருத மொழியில் "விலை மதிப்பற்றது" என்பது பொருளாகும்

வணிக நடவடிக்கைகளாகிய பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்கிறது.

அமுலின் வெற்றியைத் தொடர்ந்து இதே மாதிரியைக் கொண்ட கூட்டுறவு பால் உற்பத்தியாளர்கள் இணையம் இந்தியாவின் மற்ற மாநிலங்களில் ஆரம்பிக்கப்பட்டது. தமிழ்நாட்டில் இயங்கி வரும் ஆவின் எனப்படும் தமிழ்நாடு கூட்டுறவு பால் உற்பத்தியாளர்கள் இணையம் அமுலை முன்மாதிரியாகக் கொண்டது ஆகும்.

குஜராத் கூட்டுறவு பால் விற்பனை சங்கம்
இந்நிறுவனம்  உணவுப்பொருள் உற்பத்தியில் இந்தியாவின் ஒரு முன்ணனி நிறுவனமாகும். இச்சங்கத்தின் மூலமாக ஒரே நாளில் 75 லட்சம் லிட்டர் பாலனது வெவ்வெறு 13141 கிராமங்களைச் சேர்ந்த 28 லட்சம் பால் உற்பத்தியாளர்களிடம் இருந்து பெறப்படுகிறது. கடந்த 2008-09 நிதி ஆண்டில் அமுல் நிறுவனத்தின் நிகர வருமானம்  6711 கோடி ஆகும். அமுல் நிறுவனம் ISO 9001- 2000 தரச் சான்று பெற்ற  நிறுவனமாகும்.

சங்கத்தின் உட்பிரிவுகள்

கிராம பால் கூட்டுறவுச் சங்கம்
மாவட்ட கூட்டுறவு பால் உற்பத்தியாளர்கள் சங்கம்
மாநில கூட்டுறவு பால் விற்பனைச் சங்கம்

இந்த 3 சங்கங்களிலும் உள்ள உறுப்பினர்களிடம் இருந்து, பெறப்படும் பாலின் மூலமாக, உருவாகப்படும் பொருட்கள் அமுல் நிறுவனத்தின் மூலமாக விற்பனை செய்யப்படுகிறது.

பிற குறிப்புகள்        
மேலும் இந்நிறுவனத்தின் மூலமாக நாளொன்றுக்கு  15 கோடியானது கையாளப்படுகிறது. நாட்டின் பால் உற்பத்தியில் அமுல் நிறுவனத்தின் பங்கு குறிப்பிடத்தக்கது. இந்தியாவின் பால் பொருட்கள் 37 நாடுகளுக்கு இந்நிறுவனத்தின் மூலமாக ஏற்றுமதி செய்யப்படுகிறது. இதன் மூலம் நாட்டின் அந்நிய செலாவணி வருவாயும் அதிகரிக்கிறது.

விற்பனை பொருட்கள்
பால் மூலம் உற்பத்தியாகக் கூடிய அனைத்து விதமான உணவுப் பொருட்களையும் அமுல் நிறுவனம் விற்பனை செய்கிறது. அவற்றுள் சில,

பால் 
வெண்ணெய்
நெய்
தயிர்
சாக்கலேட்டுகள்
பனிக்கூழ் வகைகள் (Ice creams)

இவை அவற்றுள் சில, மேலும் அமுல் நிறுவனமானது ஊட்டச்சத்து பானமான “STAMINA” என்பதையும் அறிமுகப்படுத்தியுள்ளது. அமுல் நிறுவனத்தாரால் தயாரிக்கப்பட்டு உள்ள சர்க்கரை சேர்க்கப்படாத புதிய வகை பனிக்கூழானது நீரிழிவு நோய் உள்ளவர்களுக்காக தயாரிக்கப்பட்ட ஒரு புதிய தயாரிப்பாகும். பால் வகைகள், தயிர், வெண்ணெய், நெய், பாலாடைக் கட்டி, ஐஸ் கிரீம், பால் பொடி, இனிப்பூட்டப்பட்ட சுண்டிய பால், இனிப்பு வகைகள், சாக்கலேட், குளிர் பானங்கள், அமுல் சக்தி, நியூட்ராமுல் ஆகியனவும் அமுலால் சந்தைப்படுத்தப்படுகின்றன.

மேலும் பார்க்க
 ஆவின்
 மில்மா
  நந்தினி
 தூத்சாகர்

வெளி இணைப்புகள்
 அமுல்

மேற்கோள்கள்

கூட்டுறவு
இந்திய பால் பண்ணைகள்
இந்திய வகைக்குறிகள்
இந்தியக் கூட்டுறவு அமைச்சகம்
தினமலர்

தினமலர் இந்தியாவின் தமிழகத்திலிருந்து வெளிவரும் தமிழ் நாளிதழ்களில் ஒன்றாகும். இந்நாளிதழ் டி. வி. இராமசுப்பையர் என்பவரால் 1951 ஆம் ஆண்டு செப்டம்பர் 6 ஆம் நாள் தொடங்கப்பட்டது.

சென்னை, புதுச்சேரி, வேலூர், கோவை, சேலம், ஈரோடு, திருச்சி, மதுரை, நெல்லை, நாகர்கோயில் ஆகிய இடங்களில் இதன் பதிப்புகள் வெளிவருகின்றன .

தமிழகத்தில் அதிகம் விற்பனையாகும் முதல் இரண்டு நாளிதழ்களில் இதுவும் ஒன்று.

வரலாறு

தினமலர் பகுதிகள்
தினமலர் நாளிதழில் தினம் இடம் பெறுகின்ற பகுதிகள்.

 பக்க வாத்தியம்
 டீ கடை பெஞ்சு
 அக்கம் பக்கம்
 பேச்சு, போட்டி, அறிக்கை
 இது உங்கள் இடம்
 டவுட் தனபாலு
 உரத்த சிந்தனை

தினமலர் இணைப்புகள்
தினமலர் நாளிதழுடன் இலவச இணைப்புகளாக புத்தகங்களும், வரிவிளம்பரம் போன்ற பகுதிகளும்  கொடுக்கப்படுகின்றன.

 தினமலர் வாரமலர் - ஞாயிற்று கிழமைகளில் இலவச இணைப்பாக தினமலர் நாளிதழுடன் தரப்படுகின்ற பல்சுவை இதழ்.
 தினமலர் சிறுவர் மலர் - வெள்ளி கிழமைகளில் இலவச இணைப்பாக தினமலர் நாளிதழுடன் தரப்படுகின்ற சிறுவருக்கான இதழ்.
 தினமலர் ஆன்மீக மலர்  - செவ்வாய் கிழமைகளில் இலவச இணைப்பாக தினமலர் நாளிதழுடன் தரப்படுகின்ற ஆன்மீக இதழ்.
 தினமலர் கம்பியூட்டர் மலர்  - திங்கள் கிழமைகளில் இலவச இணைப்பாக தினமலர் நாளிதழுடன் தரப்படுகின்ற கணினி இதழ்.
 தினமலர் வருடமலர்
 தினமலர் பொங்கல் மலர்
 வரி விளம்பரங்கள்  - ஞாயிற்று கிழமைகளில் இலவச இணைப்பாக தினமலர் நாளிதழுடன் தரப்படுகின்ற விளம்பர தொகுப்பு.
 அங்காடித் தெரு
 அக்கம் பக்கம்

இணையத்தில் தினமலர்

தினமலர் கோவில்கள் 

தினமலர் கோவில்கள் பகுதியில் பகவத் கீதை, மாவட்ட கோவில்கள், 12 திருமுறைகள், முக்கிய ஊர்களில் உள்ள கோவில்கள், 108 திவ்ய தேசம், 274-சிவாலயம், விஷ்ணு கோவில், சிவன் கோவில்,12 ஜோதிர் லிங்கம், விநாயகர் கோவில், அம்மன் கோவில், சக்தி பீடங்கள், முருகன் கோவில், அறுபடைவீடு,	நவக்கிரக கோவில், 27 நட்சத்திர கோவில், பிற கோவில், தனியார் கோவில், கோவில் முகவரிகள், வெளி மாநில கோவில்,வெளிநாட்டு கோவில், சிறப்பு வீடியோ, ஐயப்ப தரிசனம், வழிபாடு,	 	 காந்தி - சுய சரிதை, பாரதியார் கவிதைகள் போன்றவை உள்ளன.

மொபைல் நாளிதழ்
தினமலர் மொபைல் நாளிதழ் என்பது தினமலர் நாளிதழ் வழங்கும் நகர்பேசி சேவையாகும். கடந்த 2009 ஆம் ஆண்டு இச்சேவை துவங்கப்பட்டது. . இந்த சேவையை பெறுவதற்கு  ஜி.பி.ஆர்.எஸ்., வசதி உடைய நகர்பேசி தேவை. 
இந்த சேவையை நியூஸ்ஹன்ட் என்ற நிறுவனத்துடன் இணைந்து தினமலர் வழங்குகிறது .

செய்தி பிரிவுகள்
முக்கியச் செய்திகள்
 அரசியல்
பொது
சம்பவம்
'இதபடிங்க முதல்ல'
 சினிமா
கிரிக்கெட் லைவ்
தங்கம் வெள்ளி நிலவரம்
 வாரமலர்
கேலரி உள்ளிட்ட பகுப்புகள்.

தகவல் மூலம்

வெளி இணைப்புகள்
 தினமலர் இணையப் பதிப்பு.
 விளையாட்டு செய்திகள் .
 வர்த்தகம் .
 உலக தமிழர் செய்திகள் .
 சினிமா .
 புத்தக மதிப்புரை .
 தினமலர் தமிழக கோயில்கள் .
 

தமிழக நாளிதழ்கள்
பாரதிதாசன் மேலாண்மைக் கல்வி நிறுவனம்

பாரதிதாசன் மேலாண்மைக் கல்வி நிறுவனம், திருச்சிராப்பள்ளி  (Bharathidasan Institute of Management, Tiruchirappalli) அல்லது (BIM-Trichy) 1984ஆம் ஆண்டு தமிழ்நாட்டின் திருச்சிராப்பள்ளியில் நிறுவப்பட்ட தனித்த மேலாண்மைக் கல்வி நிறுவனமாகும். இந்த நிறுவனம் முழுநேர வணிக நிர்வாகத்தில் பட்டமேற்படிப்பையும் (எம்பிஏ) முகவர் படிப்புகளையும் பல மேலாளர் கல்வித் திட்டங்களையும் வழங்குகிறது.

வளாகம்
தனது துவக்கத்திலிருந்தே பாரத மிகு மின் நிறுவன வளாகத்திலிருந்து இயங்குகிறது. அந்த வளாகத்தில் உள்ள எம்எச்டி வளாகத்தில் வகுப்புகளும் மாணவர் விடுதிகளும் வழங்கப்பட்டுள்ளன. நகரில் பாரதிதாசன் பல்கலைக்கழகத்திற்காக கஜமலையில் உள்ள 12 ஏக்கரா நிலத்தில் இதன் சொந்த மற்றும் புதிய கட்டிடங்கள் கட்டப்பட்டு வருகின்றன. 50 கோடி செலவில் கட்டப்பட்டுள்ள இவை 2011யில் முடிவடையும் என எதிர்பார்க்கபடுகிறது.

மேற்கோள்கள்

வெளியிணைப்புகள்
 அலுவல்முறை இணையதளம்
 BIM அலம்னி இணையதளம் 

தமிழக மேலாண்மை பள்ளிகள்
திருச்சிராப்பள்ளி
இராஜாக்கமங்கலம்

இராஜாக்கமங்கலம் (Rajakkamangalam) தமிழ்நாடு மாநிலத்தின் கன்னியாகுமரி மாவட்டம்,  அகத்தீஸ்வரம் வட்டத்தில் உள்ள ஓர் ஊராட்சி ஒன்றியம் (பஞ்சாயத்து யூனியன்) ஆகும். இது கன்னியாகுமரி மாவட்டத்தில் உள்ள ஒன்பது நிருவாக நிலைகளுள் ஒன்றாகும். 

இந்த ஒன்றித்தில் உள்ள ஊராட்சிகளாவன, 
 அத்திக்காட்டுவிளை
 எள்ளுவிளை
 காந்திபுரம்
 கன்யாகுளம்
 கேசவன்புத்தன் துறை
 மேலகிருஷ்ணன் புதூர்
 மணக்குடி
 வடக்குச் சூரங்குடி
 புத்தேரி
 பெருவிளை
 பறக்கை
 பள்ளம் துறை
 மேலச்சங்கரன் குழி
 இராஜாக்கமங்கலம்
 தருமபுரம்

மேற்கோள்

 கன்னியாகுமரி மாவட்ட அரசு வலைத்தளம்

வெளி இணைப்புகள் 
 விக்கிமேப்பியாவில் இராஜாக்கமங்கலம் அமைவிடம்
கன்னியாகுமரி மாவட்ட ஊராட்சி ஒன்றியங்கள்
கன்னியாகுமரி மாவட்டத்திலுள்ள கிராமங்கள்
பழியர்

பளியர், அல்லது பழையர் அல்லது பழையரேர் (Paliyan, Palaiyar, Pazhaiyarare) எனப்படுபவர் தென்னிந்தியாவில், முக்கியமாக தமிழ்நாடு மற்றும் கேரளாவில், மேற்குத் தொடர்ச்சி மலைகளின் தென்னக காடுகளில் வாழும் திராவிட பழங்குடியினராவர். இவர்கள் பொதுவாக வேட்டைக்காரர்களாகவும், தேன் சேகரிப்பவர்களாகவும் உள்ளனர். சேனைக் கிழங்கு மற்றும் சர்க்கரைவள்ளிக் கிழங்கு இவர்களது முதன்மை உணவாக உள்ளது. இருபதாம் நூற்றாண்டின் முற்பகுதியில் இவர்கள் அரைகுறை ஆடை அணிந்திருந்தும் குகைகளிலும் பாறை இடுக்குகளிலும் வாழ்ந்திருந்தனர். தற்காலத்தில் இவர்கள் மற்றவர்களைப் போலவே மாறி வனப்பொருட்களை விற்றும் விவசாயம் செய்தும் தேனீக்கள் வளர்த்தும் வாழ்ந்து வருகின்றனர். மலைப்புறத் தோட்டங்களில் தொழிலாளர்களாகவும் சிலர் பணி புரிகின்றனர். மேலும் இவர்கள் மலை கோயில்களில் பூசை செய்தும், கோயில் சுற்றுபுறத்தை தூய்மை செய்தும் வருகின்றனர்.  இவர்களுக்கு அரசு திட்டத்தின் முலம் வீட்டுமனை மற்றும் ஆரம்பக் கல்வி கூடங்களும் அமைத்து தரப்பட்டுள்ளன.

மேற்கோள்கள்

இந்தியப் பழங்குடிகள்
திராவிடர்
தமிழகப் பழங்குடிகள்
டேவிட் ஸ்டீல்

டேவிட் ஸ்டீல் (David Steele, பிறப்பு: செப்டம்பர் 29 1941),  இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , ஒரு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

மேற்கோள்கள்

இங்கிலாந்துத் துடுப்பாட்டக்காரர்கள்
1941 பிறப்புகள்
பெட்போர்ட்சையர் துடுப்பாட்டக்காரர்கள்
டெர்பிசையர் துடுப்பாட்டக்காரர்கள்
டெர்பிசையர் துடுப்பாட்ட அணித் தலைவர்கள்
நார்தாம்ப்டன்சையர் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
வாழும் நபர்கள்
விசுடென் துடுப்பாட்டக்காரர்கள்
செயற்கை வைரம்

செயற்கை வைரம் (Synthetic diamond) என்பது தொழில் நுட்ப முறையில் தயாரிக்கப்படும் வைரம் ஆகும். மிகை வெப்ப மிகை அழுத்த நிலை (High-Pressure High-Temperature synthesis) முறையிலோ அல்லது வேதிய ஆவிப் படிதல் (Chemical Vapor Deposition) முறையிலோ இவை தயாரிக்கப்படுகின்றன. முதல் செயற்கை வைரம் 1953 ஆம் ஆண்டு தயாரிக்கப்பட்டது. இவை பல்வேறு வடிவிலும் பல்வேறு வண்ணங்களிலும் தயாரிக்க்கப்படுகின்றன. இவை இயற்கை வைரத்தோடு ஒப்பிடுகையில் சில பண்புநலன்களில் விட மேலாகவும் சில பண்பு நலன்களில் கீழாகவும் உள்ளன.

வைரச் சந்தையில் செயற்கை வைரத்தை இயற்கை வைரத்தில் இருந்து வேறுபடுத்தி அறிய நிறமாலைமானி முறையைப் பயன்படுத்துகின்றனர்.

செயற்கை வைரம் ஆபரணமாக மட்டுமின்றி வெட்டும் இயந்திரங்கள், ஒளி உமிழ் டையோடுகள், வெப்பக்கடத்திகள் எனப் பல வகைகளில் பயன்படுகிறது

பொருட்கள்

மேற்கோள்கள்
ஃபிரேங்க் சக்

ஃபிரேங்க் சக் (Frank Sugg, பிறப்பு: சனவரி 11 1862, இறப்பு: மே 29 1933) என்பவர்  இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் 305 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல்  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1862 பிறப்புகள்
1933 இறப்புகள்
லன்காசையர் துடுப்பாட்டக்காரர்கள்
யார்க்சையர் துடுப்பாட்டக்காரர்கள்
டெர்பிசையர் துடுப்பாட்டக்காரர்கள்
விசுடென் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
ஃபிரெட் டேட்

ஃபிரெட் டேட் (Fred Tate, பிறப்பு: சூலை 24 1867, இறப்பு: பிப்ரவரி 24 1943) என்பவர்  இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 320 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ல் ,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1867 பிறப்புகள்
1943 இறப்புகள்
சசெக்சு துடுப்பாட்டக்காரர்கள்
துடுப்பாட்டப் பயிற்சியாளர்கள்
பிளேயர்ஸ் துடுப்பாட்டக்காரர்கள்
தாமஸ் ஹார்டி

தாமஸ் ஹார்டி. (Thomas Hardy, ஜூன் 2, 1840 – ஜனவரி 11, 1928) ஒரு ஐக்கிய இராச்சியப் புதின எழுத்தாளர் மற்றும் கவிஞர். ஆங்கில புதின இலக்கியத்தின் முன்னோடிகளுள் ஒருவராகக் கருதப்படுபவர்.

இங்கிலாந்திலுள்ள டார்செஸ்டர் எனும் நகரில் 02-06-1840 ஆம் ஆண்டு பிறந்த இவர் பள்ளிப்படிப்பு மட்டுமே படித்தார். ஜான்ஹிக்சு எனும் கட்டிடக்கலை அறிஞரிடம் ஆறு வருடங்கள் பணியாற்றினார். கட்டிடக் கலையைக் கற்றுக் கொள்ளும் போதே இலத்தீன், பிரெஞ்ச் மற்றும் ஆங்கில இலக்கியங்களைப் படித்து அவர் அறிவை வளர்த்துக் கொண்டார். 1865 ஆம் ஆண்டில் கவிதை எழுதத் தொடங்கிய இவர் முதன் முதலாக “த புவர்மேன் அண்ட் த லேடி” எனும் நாவலை எழுதி பதிப்பகத்திற்கு அனுப்பினார். அந்த நாவல் பிரசுரிக்க ஏற்றதல்ல என்று திருப்பி அனுப்பப்பட்டது. அதன் பிறகு 1871 ஆம் ஆண்டில் “டெஸ்பரேட் ரெமிடீஸ்” எனும் நாவலை எழுதி சொந்தமாக பதிப்பித்து வெளியிட்டார். இதைத் தொடர்ந்து புத்தகங்கள் எழுதும் பணியில் முழுமையாக ஈடுபட்டார்.

“த உட்லாண்டர்ஸ்”, “ஏ சேஞ்சிடுமேன்”, “ஃபார் ஃபிரம் த மாட்னிங் கிரௌட்”, “டேஸ் ஆஃப் த அம்பர்வில்லி”, “த டைனாஸ்ட்”, “ஏ பேர் ஆஃப் புளூ ஐஸ்”, “மொமண்ட்ஸ் ஆஃப் விஷன்” எனும் நாவல்கள் மிகவும் புகழ்பெற்றவை. இவருக்கு பல்வேறு பல்கலைக்கழகங்கள் சிறப்புப் பட்டங்களை அளித்துள்ளது. 1910 ஆம் ஆண்டு  “ஆர்டர் ஆஃப் மெரிட்” பட்டம் வழங்கி சிறப்பிக்கப்பட்டார். இவர் 11-01-1928 ஆம் நாள் மரணமடைந்தார்.

மேற்கோள்கள்

1840 பிறப்புகள்
1928 இறப்புகள்
இருபதாம் நூற்றாண்டு ஆங்கிலேய எழுத்தாளர்கள்
சந்தனா

மேஜர் சந்தனா (இறப்பு: சூன் 26, 2000, மயிலிட்டி, யாழ்ப்பாணம்) என்னும் இயக்கப் பெயர் கொண்ட குணசிங்கம் கவிதா தமிழீழ விடுதலைப் புலிகளில்  கடற்கரும்புலியாக இருந்தவர்.

விடுதலைப் போராட்டத்தில் இணைந்த காலம்
விடுதலைப் புலிகளின் மகளிர் படையணியில் இருந்த மேஜர் சந்தனா 1995 இல் கடற்கரும்புலி அணியில் இணைந்து கொண்டார்.

மறைவு
26 ஜூன், 2000இல் உகண' கப்பல் யாழ்குடா படைகளுக்குரிய ஆயுதங்கள், வெடிபொருட்கள், உணவுப் பொருட்கள் என்பவற்றை ஏற்றிக்கொண்டு கொழும்பில் இருந்து காங்கேசன்துறை நோக்கி கடற்படையின் இரு பீரங்கிப் படகுகள் மற்றும் 6 டோராப் படகுகள் சகிதம் பாதுகாப்பாக வந்துகொண்டிருந்தது. இக்கப்பல் பருத்தித்துறை துறைமுகத்தில் இருந்து 55 கடல்மைல் தொலைவில் வைத்து கடற் புலிகளால் வழிமறிக்கப்பட்டு, கடற்புலிகளது சண்டைப்படகுகளும், கரும்புலிப்படகுகளும் கடலில் களமிறங்க, கடும் சமர் ஏற்பட்டது. சமர் நடுவே இலாவகமாக உள் நுழைந்த கரும்புலிப் படகுகள் உகண கப்பலுடன் மோதி வெடிக்க, உகண முற்றாக எரிந்து கடலில் மூழ்கியது. 10 கடற்படையினர் பலியாக கடற்படையினரின் டோராவும் சேதமாகிப்போனது. மேஜர் சந்தனா இதில் கொல்லப்பட்டார்.

சந்தனாவுடன் மரணம் அடைந்தவர்கள்
  கடற்கரும்புலி லெப். கேணல் ஞானேந்திரன்
  கடற்கரும்புலி மேஜர் ஆரன்
  கடற்கரும்புலி மேஜர் நல்லப்பன்
  கடற்கரும்புலி கப்டன் இளமதி
  கப்டன் பாமினி

மேற்கோள்கள்

விடுதலைப் புலிகளின் பெண் போராளிகள்
2000 இறப்புகள்
விங்ஸ் (திரைப்படம்)

விங்ஸ் 1927ஆம் ஆண்டு வெளியான முதலாம் உலகப் போர் பற்றிய ஆங்கில ஊமைப்படமாகும். இப்படம் லூசியன் ஹப்பார்டால் தயாரிக்கப்பட்டு வில்லியம் அ. வெல்மனால் இயக்கப்பட்டு பாரமௌன்ட் பிக்சர்சால் வெளியிடப்பட்டது. ஆஸ்கார் விருது என்றழைக்கப்படும் ‘’’அகாடெமி விருது’’’ இப்படத்திற்கு வழங்கப்பட்டது. மேலும், ஒரு ஊமைப்படத்திற்கு முதலும் கடைசியுமாக அகாடெமி விருது வழங்கப்பட்டது. க்லாரா பௌ, சார்லஸ் ரோஜெர்ஸ், ரிச்சர்ட் அர்லேன், கேரி கூபர் ஆகியோர் ‘’’விங்ஸ்’’’ திரைப்படத்தில் நடித்துள்ளனர்.

மேற்கோள்கள்

வெளி இணைப்புகள்  

 
 
 
 
 Wings, silentera.com database
 DVD information on Wings, silentera.com

ஆங்கிலத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
1927 திரைப்படங்கள்
பாரமவுண்ட் பிக்சர்ஸ் திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
அமெரிக்க கறுப்புவெள்ளைத் திரைப்படங்கள்
சையது அகமது கான்

சர் சையது அகமது கான் (Urdu: سید احمد خان; அக்டோபர் 17, 1817 – மார்ச் 27, 1898) ஒரு இந்தியக் கல்வியாளர், அரசியல்வாதி, இதழாளர், இசுலாமிய சீர்திருத்தவாதி மற்றும் எழுத்தாளர். இந்தியத் தலைநகர் புது தில்லியில் பிறந்த இவர் வீட்டிலிருந்தபடியே கல்வி கற்றார். யுனானி மருத்துவமுறையான “திப்” கல்வியைக் கற்றுக் கொண்ட இவர் 1841 ல் சட்டம் பயின்று தேர்ச்சி பெற்றார்.
 1839 ஆம் ஆண்டில் ஆக்ராவில் முன்சீப் நியமனம் பெற்று நீதித்துறைப் பணியைத் தொடங்கினார்.
 1855 ஆம் ஆண்டில் பிஜ்னார் எனுமிடத்தில் சதர் அமீன் எனும் பதவியில் நியமிக்கப்பட்டார். 
 1858 ஆம் ஆண்டில் மொராதாபாத் எனுமிடத்தில் “சதர்-அஸ்-சாதர்” எனும் பதவிக்கு நியமனம் செய்யப்பட்டார். 
 1859 ஆம் ஆண்டில் மொராதாபாத்தில் “பெர்சியன் மதர்சா” எனும் கல்விச்சாலையை நிறுவினார்.
  1860 ஆம் ஆண்டில் வடமேற்கு மாநிலங்களில் ஏற்பட்ட பஞ்ச நிவாரப் பணிகளில் சிறப்பாகச் செயல்பட்டார்.
 1864 ஆம் ஆண்டில் “டிரான்ஸ்லேசன் சொசைட்டி” எனும் அமைப்பை நிறுவினார். இந்த அமைப்பு பின்னர் “சயிண்டிபிக் சொசைட்டி ஆஃப் அலிகார்” எனும் பெயரில் மாற்றப்பட்டு இயங்கி வருகிறது.
 1870 ஆம் ஆண்டில் இசுலாமியர்களிடையே எழுச்சியை ஏற்படுத்த “தேஜிபுல் இலாஹி” எனும் இதழைப் பதிப்பித்து வெளியிட்டார். 
 1875 ஆம் ஆண்டில் அலிகார் எனுமிடத்தில்  எம் ஏ ஓ எனும் கல்லூரியை நிறுவினார். 
  1878 ஆம் ஆண்டு வைஸ்ராய் சட்டப்பணிக் குழுவின் உறுப்பினராக நியமிக்கப்பட்டார். 
 1888 ஆம் ஆண்டில் “இந்திய சுதந்திரக் கழகம்” எனும் அமைப்பை நிறுவினார். 
 வரலாறு, அரசியல், மதம் மற்றும் சட்டம் பற்றிய கட்டுரைகளையும், புத்தகங்களையும் நிறைய எழுதியிருக்கிறார்.

சிறப்புகள்

 1842 ஆம் ஆண்டில் இவருக்கு “ஜவாத் உத் தௌலா ஆரிஃப் ஜங்” எனும் பட்டம் வழங்கப்பட்டது.
 1864 ஆம் ஆண்டில் ராயல் ஏசியாடிக் சொசைட்டியின் ஃபெலோசிப் வழங்கப்பட்டது.
 1866 ஆம் ஆண்டில் வஸ்ராயின் தங்கப்பதக்கம் கல்விப்பணிகளுக்காக அளிக்கப்பட்டது.
 1869 ஆம் ஆண்டில் “டியூக் ஆஃப் ஆர்ஜி2” இவருக்கு சி.எஸ்.ஐ எனும் பட்டத்தினை அளித்தார்.
 1888 ஆம் ஆண்டில் பிரித்தானிய அரசு “கே.சி.எஸ்” மற்றும் “நைட் ஹீட்” எனும் இரு சிறப்புப் பட்டங்களை அளித்தது.
 1889 ஆம் ஆண்டில் எடின்பரோ பல்கலைக்கழகம் எல்.எல்.டி எனும் சிறப்புப் பட்டம் வழங்கியது.
 “கிலால்” எனும் சிறப்புப் பட்டமும் வாழ்நாள் முழுவதும் ஓய்வூதியமும் அளிக்கப்பட்டது.

மறைவு

 உத்தரப் பிரதேசம் மாநிலம் அலிகார் நகரில் 27-03-1898 ஆம் நாளில் மரணமடைந்தார்.

1817 பிறப்புகள்
1898 இறப்புகள்
இந்திய எழுத்தாளர்கள்
இந்தியக் கல்வியாளர்கள்
இந்திய இதழாளர்கள்
இந்திய முஸ்லிம்கள்
இசுலாமிய அறிஞர்கள்
கான் பகதூர் பட்டம் பெற்றவர்கள்
எடின்பரோ பல்கலைக்கழக முன்னாள் மாணவர்கள்
வச்சனந்திமாலை

வச்சனந்திமாலை என்பது ஒரு தமிழ்ப் பாட்டியல் நூல். இதன் ஆசிரியர் வச்சன்.

பாட்டியல் என்பது பாடப்படும் தலைவன் பெயரிலுள்ள எழுத்துக்குப் பொருத்தம் பார்ப்பது. எழுத்துக்களுக்குப் பாட்டியல் நூலில் சாதி-வருணம், ஓரை (ராசி), நட்சத்திரம் முதலானவை கூறப்பட்டிருக்கும். திருமணத்துக்குச் சிலர் சாதகப் பொருத்தம் பார்ப்பது போலப் பாடப்படும் தலைவனுக்கும் பொருத்தம் பார்த்துப் பொருத்தமான எழுத்துக்கள் அமைந்த சொற்களால் தொடங்கிப் பாடுவார்கள். 

தமிழில் வடமாழி கலப்புக்குப் பின்னர் இத்தகைய போலி நம்பிக்கை உள்ள நூல்கள் தோன்றின.

கருவிநூல்
வச்சனந்திமாலை (உரையுடன்), தென்னிந்திய சைவ சித்தாந்த நூற்பதிப்புக் கழக வெளியீடு.

தமிழ் இலக்கண நூல்கள்
ஈஸ்வர சந்திர வித்யாசாகர்

ஈஸ்வரர் சந்திர பந்தோபாத்யாயா என்கிற ஈஸ்வர சந்திர வித்யாசாகர் (Ishwar Chandra Vidyasagar, செப்டம்பர் 26, 1820 - சூலை 29, 1891) என்பவர் கல்வியாளர் மற்றும் எழுத்தாளர் ஆவார். இவர் பெண் கல்வி முன்னேற்றம், விதவைத் திருமணம் போன்ற சமூக மேம்பாட்டுத் திட்டங்களைச் செயல்படுத்துவதில் அதிக நாட்டமுடையவர். இந்தியாவின் மேற்கு வங்க மாநிலம், மேட்னிபூர் அருகிலுள்ள பிர்சிங்கா எனும் ஊரில் செப்டம்பர் 26, 1820 ஆம் ஆண்டு பிறந்தார். 1839 ஆம் ஆண்டில் இந்து சட்டக்குழு தேர்வில் முதல் வகுப்பில் தேர்ச்சி பெற்றார். 1841 ஆம் ஆண்டில் “நியாயா” மற்றும் “ஜியோதிஷ்” தேர்வுகளிலும் தேர்ச்சி பெற்ற இவர் வேதங்களையும், சம்ற்கிருத இலக்கியங்களையும் ஆழ்ந்து படித்தார். இவருக்கு சமற்கிருதக் கல்லூரி “வித்யாசாகர்” எனும் பட்டத்தை அளித்தது.

கல்விப் பணி 
 1841 ஆம் ஆண்டில் ஃபோர்ட் வில்லியம் கல்லூரியில் முக்கியப் பண்டிதராக நியமிக்கப்பட்டார்.
 1846 ஆம் ஆண்டில் சமற்கிருதக் கல்லூரியின் செயலாளரானார்.
 1851 ஆம் ஆண்டில்  சமற்கிருதக் கல்லூரியின் முதல்வராக நியமிக்கப்பட்டார்.
 1855 ஆம் ஆண்டில் வங்காளத்தின் தெற்குப் பகுதிக்கு சிறப்புப் பள்ளி ஆய்வாளராகக் கூடுதல் பொறுப்பாக நியமிக்கப்பட்டார்.
 பெண்கள் கல்வி கற்க வேண்டும் என்கிற இவரது முற்போக்கு எண்ணத்தினால் 35 பெண்கள் பள்ளிகளை நிறுவினார்.

எழுத்துப் பணி 
இவர் வங்காள மொழியில் 30 நூல்களும், சமஸ்கிருதத்தில் 17 நூல்களும், ஆங்கிலத்தில் 5 நூல்களும் என மொத்தம் 52 நூல்களை எழுதியிருக்கிறார். “விதவா விவாஹ்”, “பிரந்தி விலாஸ்”, “அக்யான் மஞ்சரி”, “சிதார் பான்பாஸ்”, “பீட்டல் பஞ்ச்வின் சாடி”, “வியாக்ரன் கௌமுதி”, “ஹிஸ்டரி ஆஃப் பெங்கால்”, “ஜீவன் சரித்”, “போதோதயா” என்கிற நூல்கள் இவர் எழுதியவற்றுள் மிகவும் சிறப்பு பெற்றவை.

சிறப்புகள் 
 1864 ஆம் ஆண்டில் "ராயல் ஏசியாடிக் சொசைட்டியின் சிறப்பு" உறுப்பினரானார்
 1880 ஆம் ஆண்டில் பிரித்தானிய அரசியர் இவருக்கு சி. ஐ. ஈ எனும் பட்டம் வழங்கிச் சிறப்பித்தார்.

மறைவு 
இவர் மேற்கு வங்காள மாநிலம், கல்கத்தா நகரில் சூலை 29, 1891 ஆம் ஆண்டு காலமானார்.

மேற்கோள்கள் 

இந்திய எழுத்தாளர்கள்
இந்தியக் கல்வியாளர்கள்
1820 பிறப்புகள்
1891 இறப்புகள்
வங்காள மக்கள்
வங்காள எழுத்தாளர்கள்
கொல்கத்தா எழுத்தாளர்கள்
துடுப்பு நீராவிக் கப்பல்

துடுப்பு நீராவிக் கப்பல் (paddle steamer) என்பது, உந்துவதற்காக துடுப்புச் சில்லுகளைப் பயன்படுத்தும் நீராவிக் கப்பல் ஆகும். உந்துகோல், துடுப்பு, பாய் போன்றவற்றின் வளர்ச்சிக்குப் பின்னர் துடுப்புச்சில்லு உருவானது. தொடக்ககாலத் துடுப்புச்சில்லுகள் விலங்கு அல்லது மனித ஆற்றலைப் பயன்படுத்தி இயக்கப்பட்டன. தற்காலத் துடுப்புச்சில்லுகள் டீசல் எந்திரங்களினால் இயக்கப்படுகின்றன. சுற்றுலாத் தேவைகளுக்கான படகுகளையும், பிற கேளிக்கைகளுக்கான சிறிய படகுகளையும் தவிர தற்காலத்தில் துடுப்புச் சில்லுகள் பயன்படுவதில்லை. தற்காலத்தில் கப்பல்களில், சிறப்பாக திறந்த கடலில் செல்லும் கப்பல்களில், துடுப்புந்திகளுக்குப் பதிலாக, கூடுதல் செயற்றிறன் கொண்ட திருகுமுறை உந்திகளும், கடல்சார்ந்த பிற உந்தி வகைகளும் பயன்படுகின்றன.

துடுப்புச்சில்லுகள்
துடுப்புச்சில்லுகள், எஃகுச் சட்டக அமைப்பிலான பெரிய சில்லு ஆகும். இதன் வெளிப்பக்க விளிம்பில் எஃகிலாலான பல துடுப்பு அலகுகள் வரிசையாகப் பொருத்தப்பட்டிருக்கும். கப்பல் கடலில் செல்லும்போது அதில் பொருத்தப்பட்டிருக்கும் துடுப்புச்சில்லின் கீழ் காற்பகுதி கடலுக்குள் அமிழ்ந்திருக்கும். சில்லைச் சுற்றுவதன் மூலம் உருவாகும் உந்துவிசை கப்பலை முன்புறம் அல்லது பின்புறமாகத் தள்ளுகிறது. தற்காலச் சில்லுகளில் துடுப்பு அலகுகள் நீருக்குள் இருக்கும் போது ஏறத்தாழ நிலைக்குத்தாக இருக்குமாறு வடிவமைக்கப்படுகின்றன. இது செயற்றிறனைக் கூட்டுகிறது. நீர் தெறிப்பதைத் தவிர்ப்பதற்காகத் துடுப்புச்சில்லின் மேற்பகுதி மூடப்பட்டிருப்பது வழக்கம்.

துடுப்பு நீராவிக் கப்பலின் வகைகள்
நீராவிக் கப்பலில் துடுப்புச்சில்லுகளைப் பொருத்தும் அடிப்படையான முறைகள் இரண்டு. ஒற்றைத் துடுப்புச்சில்லை கப்பலின் பின்பகுதியில் பொருத்துவது ஒரு வகை. இரண்டு பக்கங்களிலும், பக்கத்துக்கு ஒன்றாக இரண்டு சில்லுகளைப் பொருத்துவது இரண்டாவது முறை. பக்கவாட்டில் இரண்டு சில்லுகள் கூடுதலாக இருப்பதனால், இரண்டாவது வகைக் கப்பல்கள் அகலம் கூடியவை. பக்கச்சில்லுகள் ஒவ்வொன்றும் தனித்தனியாக வெவ்வேறு வேகங்களில் இயங்கவல்லவை. அத்துடன், இரண்டும் ஒன்றுக்கொன்று எதிர்த் திசையிலும் இயங்க முடியும். இது கப்பல் விரைவாகத் திரும்புவதற்கு உதவுகிறது. 

கப்பல் வகைகள்
கிரகாம் தோர்ப்

கிரஹாம் தோப் (Graham Thorpe, 1 ஆகத்து 1969 – 4 ஆகத்து 2024),  இங்கிலாந்து அணியின் துடுப்பாட்டக்காரர் ஆவார். இவர் 100 தேர்வுத் துடுப்பாட்டப் போட்டிகளிலும், 82 ஒருநாள் பன்னாட்டுத் துடுப்பாட்டப் போட்டிகளி லும் 341 முதல்தர துடுப்பாட்டப் போட்டிகளிலும், 354 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 2005 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

2024 ஆகத்து 4 அன்று கிரகாம் தோர்ப் எசர் தொடருந்து நிலையத்தில் தொடருந்தின் முன்னால் பாய்ந்து தற்கொலை செய்து கொண்டார். அப்போது அவருக்கு அகவை 55 ஆகும்.

மேற்கோள்கள்

1969 பிறப்புகள்
2024 இறப்புகள்
தற்கொலை செய்து கொண்டோர்
இங்கிலாந்துத் துடுப்பாட்டக்காரர்கள்
சர்ரே துடுப்பாட்டக்காரர்கள்
விசுடென் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
அல்பட் ட்ரொட்

அல்பட் ட்ரொட் (Albert Trott, பிறப்பு: பெப்ரவரி 6 1873, இறப்பு: சூலை 30 1914),   இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 375 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1895 - 1899 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

இங்கிலாந்துத் துடுப்பாட்டக்காரர்கள்
1873 பிறப்புகள்
1914 இறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
மிடில்செக்ஸ் துடுப்பாட்டக்காரர்கள்
ஆத்திரேலியத் துடுப்பாட்டக்காரர்கள்
விசுடென் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
ஃபில் டஃப்நெல்

ஃபில் டஃப்நெல் (Phil Tufnell, பிறப்பு: ஏப்ரல் 29 1966 ) என்பவர்  இங்கிலாந்து அணியின் துடுப்பாட்டக்காரர் ஆவார். இவர் 42 தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளி லும் 316 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 - 2001 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1966 பிறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
மிடில்செக்ஸ் துடுப்பாட்டக்காரர்கள்
வாழும் நபர்கள்
ஆண்டிமடம்

ஆண்டிமடம் (Andimadam) இந்தியாவின், தமிழ்நாடு மாநிலத்தில் அரியலூர் மாவட்டத்தில் அமைந்துள்ள ஒரு பஞ்சாயத்து கிராமமாகும். இது 16.09.2016-இலிருந்து ஒரு வட்டமாக அறிவிக்கப்பட்டுள்ளது. அரியலூர் மாவட்டத்தில் சுண்ணாம்புக்கல் அதிகமாக காணப்படுவதால் சிமெண்ட் நகரம் என அழைக்கப்படுகிறது. ஆண்டிமடம் நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.

மக்கள்தொகை 
2001-ஆம் ஆண்டின் மக்கள் தொகை கணக்கெடுப்பின்படி மக்கள் தொகை 6633 ஆண்கள் 3315 பெண்கள் 3318.இது அரியலூரிலிருந்து 50 கி.மீ. தொலைவில் அமைந்துள்ளது. வடகிழக்கில் 242 கி.மீ. தொலைவில் சென்னை அமைந்துள்ளது.  தென்மேற்கில் 111 கி.மீ. தொலைவில் திருச்சியும்,  தென்கிழக்கில் 23 கி.மீ. தொலைவில் கங்கைகொண்டசோழபுரமும் அமைந்துள்ளது.

பார்க்க வேண்டியவை  

பழமை வாய்ந்த சிவன் கோவில் நகரத்தின் மையப்பகுதியில் அமைந்துள்ளது.(மேல அகத்தீச்வரர் ஆலயம் விளந்தை  ஆண்டிமடம்). இக்கோவிலின் சிவலிங்கம் அகத்தியரால் உருவாக்கப்பட்டது. இக்கோவிலைச்சுற்றி ஐந்து  சிவலிங்கங்கள் அமைந்துள்ளது. மேலும் இங்கு புகழ் பெற்ற புனித மார்த்தினார் ஆலயம்  அமைந்துள்ளது.

மேற்கோள்கள் 

அரியலூர் மாவட்டத்திலுள்ள கிராமங்கள்
நீல வாழை

நீல வாழை  (Blue Banana), சூடான வாழை (Hot Banana), ஐரோப்பிய பெருநகரத் தொகுதி (European Megalopolis) அல்லது ஐரோப்பாவின் முதுகெலும்பு (European Backbone) என்பது  மேற்கு ஐரோப்பாவின் 110 மில்லியன் மக்கள்தொகை கொண்ட, இடைவெளிவிட்ட நகரமயமானப் பகுதிகளை இணைத்து அழைக்கப்படும் நிலப்பகுதி ஆகும். வடக்கில் கிட்டத்தட்ட வடமேற்கு இங்கிலாந்து முதல் தெற்கில் மிலன் வரை நீடித்துள்ளது.  இதன் வளைவில் (வாழைப்பழம் போன்ற வடிவத்தால் இவ்வாறு அழைக்கப்படலாயிற்று) பிராட்ஃபோர்ட், லீட்ஸ், லிவர்பூல், மான்செஸ்டர், பர்மிங்காம் (ஐக்கிய இராச்சியம்), இலண்டன், ஆம்ஸ்டர்டம், டென் ஹாக், ராட்டர்டேம், பிரசெல்சு, ஆண்ட்வெர்ப், ஐந்தோவன், ரூர், டுசல்டோர்ஃப், கோல்ன், பிராங்க்ஃபுர்ட், லக்சம்பர்க், இசுடுட்கார்ட், இசுட்ராசுபோர்க், சூரிக், துரின், மிலன், மற்றும் செனோவா நகரங்கள் உள்ளன. இது உலகின் மிக கூடுதலான மக்கள்தொகை, நிதி மற்றும் தொழிலகங்கள் செறிவாக உள்ள நிலப்பகுதியாக விளங்குகிறது. இத்தகைய கருத்தாக்கம் ரோஜர் புருனேயால் நிர்வகிக்கப்படும் ரெக்லஸ் என்ற பிரெஞ்சு நிலவியலாளர்கள் குழு 1989ஆம் ஆண்டு உருவாக்கியது. .

மேற்கோள்கள்

ஐரோப்பிய ஒன்றியப் பொருளாதாரம்
ஐரோப்பிய ஒன்றியம்
அல்மராய்

அல்மராய் என்பது மத்தியகிழக்குப் பகுதியின் பெரிய பால் பொருட்கள் உருவாக்கும் நிறுவனங்களுள் ஒன்று. இது 1976-ஆம் ஆண்டு சவூதி அரேபியாவில் தொடங்கப்பட்டது. இதன் தலைமையகம் ரியாத் நகரில் உள்ளது.

இந்நிறுவனம் பால், பாலாடைக்கட்டி, வெண்ணெய் போன்ற பால் பொருட்களையும் வெதுப்பகப் பொருட்களையும், அண்மையில் கோழியிறைச்சி போன்றவற்றையும் விற்பனை செய்கிறது.

மேற்கோள்கள்

வணிக நிறுவனங்கள்
காமினி ஜயவிக்கிரம பெரேரா

மல்லவாராச்சிகே காமினி ஜெயவிக்கிரம பெரேரா (Mallawaarachchige Gamini Jayawickrama Perera, சிங்களம்: ගාමිණී ජයවික්‍රම පෙරේරා;  
பிறப்பு: சனவரி 29, 1941 - பெப்ரவரி 17, 2024), பொதுவாக காமினி ஜெயவிக்கிரம பெரேரா (Gamini Jayawickrama Perera), இலங்கை அரசியல்வாதி ஆவார். இவர் 1994 முதல் 2020 வரை குருநாகல் மாவட்டத்தின் ஐக்கிய தேசியக் கட்சி உறுப்பினராக இருந்த அவர், 1977 முதல் 1989 வரை தேசிய அரசுப் பேரவையில் கட்டுகம்பொல தொகுதியைப் பிரதிநிதித்துவப்படுத்தினார். பெரேரா, புத்தசாசன அமைச்சர், வயம்ப (வடமேற்கு) அபிவிருத்தி அமைச்சர், நிலையான அபிவிருத்தி மற்றும் வனவிலங்கு அமைச்சர், உணவு பாதுகாப்பு அமைச்சர் மற்றும் நீர்ப்பாசனம் மற்றும் நீர் மேலாண்மை அமைச்சர் உட்பட பல்வேறு இலங்கை அரசாங்கங்களில் பல அமைச்சரவை பதவிகளை வகித்துள்ளார். பெரேரா வடமேற்கு மாகாணத்தின் முதலமைச்சராகவும் வடமேற்கு மாகாண சபையில் பிரதிநிதித்துவப்படுத்துவதற்காகவும் நாடாளுமன்றத்தை விட்டு வெளியேறினார். அவர் ஏப்ரல் 2016 இல் ஆசியா மற்றும் பசிபிக்கிற்கான ஐக்கிய நாடுகளின் பொருளாதார மற்றும் சமூக ஆணையத்தின் தலைவராக சர்வதேச அளவில் பணியாற்றினார்.

பெரேரா 17 பெப்ரவரி 2024 அன்று தனது 83வது வயதில் குருநாகலில் உள்ள அவரது இல்லத்தில் காலமானார். அவர் இறக்கும் போது சில காலமாக கடுமையான நோய்வாய்ப்பட்டிருந்தார்.

மேற்கோள்கள்

இலங்கை அரசியல்வாதிகள்
1941 பிறப்புகள்
இலங்கையின் 10வது நாடாளுமன்ற உறுப்பினர்கள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 14வது நாடாளுமன்ற உறுப்பினர்கள்
வாழும் நபர்கள்
இருபதாம் நூற்றாண்டு இலங்கை அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
சுசில் பிரேமஜயந்த

ஏ. டி. சுசில் பிரேமஜயந்த (Susil Premajayantha,   பிறப்பு: சனவரி 10 1955),   இலங்கை அரசியல்வாதி. இவர் 1993இல் மேல் மாகாண சபைக்குத் தெரிவுசெய்யப்பட்டு 1995இல் மேல் மாகாண முதலமைச்சரானார். இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். பெற்றோலியத் துறை அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று தொழில்நுட்பத் துறை அமைச்சராக நியமிக்கப்பட்டார்.

வாழ்க்கைக் குறிப்பு 
123/1, புகையிரத வீதி, கங்கொடவில, நுகேகொடையில்  வசிக்கும் இவர்  பௌத்த மதத்தைச் சேர்ந்தவர்,  ஒரு சட்டத்தரணியும் கூட.

உசாத்துணை
 ஏ. டி. சுசில் பிரேம்ஜயந்த

குறிப்புகள்

மேற்கோள்கள்

இலங்கை அரசியல்வாதிகள்
1955 பிறப்புகள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 14வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
வாழும் நபர்கள்
இலங்கை அமைச்சர்கள்
மேல் மாகாண சபை உறுப்பினர்கள்
இருபத்தொராம் நூற்றாண்டு இலங்கை அரசியல்வாதிகள்
சாய்னா

சாய்னா  (பிறப்பு  Chyna ( Joan Marie Laurer;ஜோன் மேரி லாரர் ; டிசம்பர் 27, 1969 - ஏப்ரல் 17, 2016) ஒரு அமெரிக்க தொழில்முறை மல்யுத்த வீரர், மாதிரி அழகி, பாலியல் கிளர்ச்சி நடிகை,திரைப்பட  நடிகை மற்றும் உடல்கட்டுதல் வீராங்கனை ஆவார் .

மல்யுத்தம் தவிர சாய்னா விளம்பர மாதிரியாக இருந்துள்ளார். இவர்  இரண்டு முறை பிளேபாய் இதழின் அட்டைப் படத்தில் தோன்றியுள்ளார், ஏராளமான தொலைக்காட்சி நிகழ்ச்சிகளிலும் திரைப் படங்களிலும் தோன்றினார். இவர் ஒரு பாலியல் சின்னமாக கருதப்பட்டார். 2005 ஆம் ஆண்டில், வி.எச் 1 இன் தி சர்ரியல் லைப்பில் இவர் கலந்து கொண்டார். இதன்மூலம் பல தொலைக்காட்சிகளில் மெய்தன்மை நிகழ்ச்சிகளில் கலந்துகொள்ளும் வாய்ப்பினைப் பெற்றார். இதில் தி சர்ரியல் லைஃப்: 2007 இல் ஃபேம்  விளையாட்டுக்கள் மற்றும் 2008 ஆம் ஆண்டில் டாக்டர் ட்ரூவுடன் பிரபல மறுவாழ்வு  போன்ற நிகழ்வுகள் குறிப்பிடத்தக்கன. சக மல்யுத்த வீரர் சீன் வால்ட்மேனுடனான உறவிற்காகவும் சினா அறியப்பட்டார், அவருடன் 2004 ஆம் ஆண்டில் வணிக ரீதியாக ஒன் நைட் இன் சைனா  என வெளியிடப்பட்ட ஒரு செக்ஸ் டேப்பை உருவாக்கினார், இது 2006 ஆம் ஆண்டில் சிறந்த விற்பனையான ஏவிஎன் விருதை வென்றது.

ஆரம்ப கால வாழ்க்கை 
லாரர் டிசம்பர் 27, 1969 இல் நியூயார்க்கின் ரோசெஸ்டரில் பிறந்தார். பெற்றோருக்கு இவரே இளைய குழந்தை ஆவார் கேத்தி மற்றும் சோ ஆகிய இரு மூத்த சகோதரிகள் உள்ளனர்னி.

ஏறக்குறைய நான்கு வயதாக இருந்தபோது அவரது பெற்றோர் விவாகரத்து செய்தனர். பிறகு, லாரருக்கு மூன்று வெவ்வேறு மாற்றாந் தந்தையும் மற்றும் ஒரு மாற்றாந்தாயும் இருந்தனர். லாரரின் கூற்றுப்படி, அவரது முதல் மாற்றாந் தந்தை இவருக்கு ஒரு கட்டத்தில் தற்கொலைக்கு மிரட்டல் விடுத்தார்,  மற்றும் இவரின் சொந்த தந்தை குடிபோதையில் தனது தாயின் தொடைப்பகுதியில் கத்தியால் குத்தியதாக கூறியுள்ளார்ர். அதனால் இவரும்  இவரின் உடன்பிறப்புகளும் பல முறை வெவ்வேறு இடங்களில் குடியேற வேண்டிய சூழல் இருந்ததாகத் தெரிவித்தார்.

ஒரு குழந்தையாக இருந்தபோது லாரர் வயலின் மற்றும் செலோ இரண்டையும் இசைக்க கற்றுக்கொண்டார். பின்னர் இவர் ஏழாம் வகுப்பில் தனது பள்ளியில் பணிபுரிந்த மிகவும் வயதான ஆசிரியர் ஒருவர் பாலியல் பாலியல் ரீதியாக தன்னை முத்தமிட்டதாக கூறினார். தனது தாய் தனது தந்தையுடன் வசிப்பதற்குப் பதிலாக ஒரு போதை மறுவாழ்வு விடுதியில் தங்குமாறு  கட்டாயப்படுத்த முயன்றதால் இவர்  பதினாறு வயதில் வீட்டை விட்டு வெளியேறினார். அதே ஆண்டில், இவர் சுயமாக வேலை செய்யத் தொடங்கினார். இவர் உயர்நிலைப் பள்ளிக் கல்வியின் இறுதி ஆண்டினை ஸ்பெயினில் முடித்தார்.

இவர் தம்பா பல்கலைக்கழகத்தில் பயின்றார், 1992 இல் ஸ்பானிஷ் இலக்கியப் பிரிவில்  பட்டம் பெற்றார். கல்லூரிக் காலத்தின் போது, இவர் பிரெஞ்சு மற்றும் ஜெர்மன் மொழியையும் பயின்றார் இவர் இரு மொழிகளிலும் சரளமாகப் பேசும் திறன் கொண்டவர் ஆவார். பின்னர் இந்த நேரத்தில் ஒரு விருந்தில் குடித்துவிட்டு இரண்டு ஆண்களால் பாலியல் பலாத்காரம் செய்யப்பட்டதாகக் கூறினார். இவர் ROTC உறுப்பினராகவும் இருந்தார்.  ஃபெடரல் பீரோ ஆஃப் இன்வெஸ்டிகேஷன் அல்லது போதைப்பொருள் அமலாக்க நிர்வாகத்தில் பணியாற்ற வெளிநாட்டு மொழிகளைக் கற்றுக்கொள்ள விரும்பினார்.   அதைத் தொடர்ந்து, இவர் அமைதிப் படையில் சேர்ந்து குவாத்தமாலாவுக்கு பணியிடம் பெற்றார்.

சான்றுகள் 

அமெரிக்க தொலைக்காட்சி நடிகைகள்
அமெரிக்க பாலுணர்வுக் கிளர்ச்சியத் திரைப்பட நடிகைகள்
அமெரிக்கப் பாடகிகள்
2016 இறப்புகள்
1969 பிறப்புகள்
ஈசா குகா

ஈசா குகா (Isa Guha, பிறப்பு: மே 21 1985), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஏழு தேர்வுத் துடுப்பாட்டப் போட்டிகளிலும், 80   ஒருநாள் பன்னாட்டுத் துடுப்பாட்டப் போட்டிகளிலும், 20  இருபது20 போட்டிகளிலும் கலந்து கொண்டுள்ளார். 2002 - 2011 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

இவர் இந்திய வம்சாவளியைச் சேர்ந்தவர். இவரது முன்னோர்கள் சில தலைமுறைகளுக்கு முன், மேற்கு வங்க மாநிலத்திலிருந்து பிரித்தானியாவுக்குக் குடியேறியவர்கள். 5' 1" உயரம் கொண்ட இந்த மிதவேக வீச்சாளர் தற்போது ஐபிஎல் உரையாளராக பணியாற்றி வருகிறார்.

சொந்த வாழ்க்கை
செப்டம்பர் 16, 2018 அன்று, குகா தனது நீண்டகால காதலரான பிரிட்டிஷ் இசைக்கலைஞர் ரிச்சர்ட் தாமஸை மணந்தார். ரிச்சர்ட் தாமஸ், பிரதர் & போன்ஸ் இசைக்குழுவின் உறுப்பினர்.

சர்ச்சை
2024 ஆம் ஆண்டில், இந்திய வீரர் ஜஸ்பிரித் பும்ராவை வர்ணனையின் போது "மிகவும் மதிப்புமிக்கப் முதனி" என்று குறிப்பிட்டதால், குகா ஒரு சர்ச்சையில் சிக்கினார். பின்னர் அவர் பும்ராவிடம் மன்னிப்பு கேட்டார்.

மேற்கோள்கள்

வெளியிணைப்புகள்

இங்கிலாந்து பெண்கள் தேர்வுத் துடுப்பாட்ட அணி
1985 பிறப்புகள்
வாழும் நபர்கள்
எவ்ரில் ஸ்டாலின்

எவ்ரில் ஸ்டாலின் (Avril Starling, பிறப்பு: ஏப்ரல் 9 1953), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார்.  இவர் 11 தேர்வுத் துடுப்பாட்டப் போட்டிகளில் கலந்து கொண்டுள்ளார். 1984 - 1986 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
1953 பிறப்புகள்
வாழும் நபர்கள்
கிளயார் டெய்லர்

கிளயார் டெய்லர் (Claire Taylor,  பிறப்பு: செப்டம்பர் 25 1975), இங்கிலாந்து பெண்கள் தேர்வுத் துடுப்பாட்ட அணி அங்கத்தினர்.  இவர் 14 தேர்வுத் துடுப்பாட்டப் போட்டிகளிலும், 109  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

குறிப்புகள்

மேற்கோள்கள் 
 

1975 பிறப்புகள்
வாழும் நபர்கள்
விசுடென் துடுப்பாட்டக்காரர்கள்
இங்கிலாந்து பெண்கள் தேர்வுத் துடுப்பாட்ட அணி
ஆட்ரி டிஸ்பரி

ஒட்ரி டிஸ்பரி (Audrey Disbury, பிறப்பு: மார்ச்சு  5 1934), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார்.  இவர் 10 தேர்வுத் துடுப்பாட்டப் போட்டியிலும், ஆறு  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1957/58-1968/69, 73 பருவ ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
1934 பிறப்புகள்
2016 இறப்புகள்
மும்பா தேவி கோவில்

மும்பா தேவி கோவில் மும்பை நகரத்தில் உள்ள ஒரு பழமையான கோவிலாகும். இது தேவியின் அவதாரமான மும்பா என்ற கடவுளாக்க கட்டப்பட்டது. இது வடமொழிச் சொல்லான மகா அம்பா என்பதிலிருந்து உருவானது. ஆய் என்ற மராத்திச் சொல்லும் இதுவும் இணைந்து மும்பாய் என்ற பெயர் உருவானது. இந்தக் கோவில் 1675-ஆம் ஆண்டு கட்டப்பட்டதாகக் கூறப்படுகிறது.

மேற்கோள்கள்

மும்பையின் வழிபாட்டுத தலங்கள்
கரோல் எவன்ஸ்

கரோல் எவன்ஸ் (Carol Evans,  நவம்பர்  29 1938,  இறப்பு: அக்டோபர் 14 2007),       இங்கிலாந்து பெண்கள் தேர்வுத் துடுப்பாட்ட அணி அங்கத்தினர்.  இவர் 3 தேர்வுத் துடுப்பாட்டப் போட்டிகளில் கலந்து கொண்டுள்ளார். 1968/69 ல் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
 1938 பிறப்புகள்
 2007 இறப்புகள்
என்னி கீவ்ஸ்

என்னி கீவ்ஸ் (Annie Geeves, நவம்பர் 4 1914, இறப்பு: 2006), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 1 தேர்வுத் துடுப்பாட்டப் போட்டியில் கலந்து கொண்டுள்ளார். 1968/69 ல் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
 1914 பிறப்புகள்
 2006 இறப்புகள்
ஜோன் ஹாஸ்

ஜோன் ஹாஸ் (Joan Hawes,  பிறப்பு: நவம்பர் 18 1933,  இங்கிலாந்து பெண்கள் தேர்வுத் துடுப்பாட்ட அணி அங்கத்தினர்.  இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1957 - 1958 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
 1933 பிறப்புகள்
எஸ்மி இர்வின்

எஸ்மி இர்வின் (Esme Irwin,  பிறப்பு: சூன் 13 1931,  இறப்பு: ஆகத்து 18 2001), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார்.  இவர் 4 தேர்வுத் துடுப்பாட்டப் போட்டிகளில் கலந்து கொண்டுள்ளார். 1960 - 1961 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
 1931 பிறப்புகள்
 2001 இறப்புகள்
சஜித் பிரேமதாச

சஜித் பிரேமதாச (Sajith Premadasa, , பிறப்பு: சனவரி 12, 1967) இலங்கை அரசியல்வாதி ஆவார். இவர் தற்போதைய எதிர்க்கட்சித் தலைவரும், கொழும்பு மாவட்ட நாடாளுமன்ற உறுப்பினரும் ஆவார்.

முன்னாள் அரசுத்தலைவர் ரணசிங்க பிரேமதாசாவின் மகனான சஜித் பிரேமதாச கொழும்பு றோயல் கல்லூரியிலும், மில் ஹில் பாடசாலையிலும் கல்வி கற்று, இலண்டன் பொருளியல் பள்ளியில் படித்துப் பட்டம் பெற்றார். மேரிலாந்து பல்கலைக்கழகத்தில் பட்டப்பின்படிப்பை மேற்கொண்ட இவர் 1993 ஆம் ஆன்டில் இவரது தந்தை படுகொலை செய்யப்பட்டதை அடுத்து நாடு திரும்பினார். தந்தையின் ஐக்கிய தேசியக் கட்சியில் உறுப்பினராக இணைந்து அரசியலில் இறங்கினார். 2000 ஆம் ஆண்டில் அம்பாந்தோட்டை மாவட்டத்தில் இருந்து நாடாளுமன்ரத்திற்குத் தெரிவு செய்யப்பட்டார். 2001 ஆம் ஆண்டில் சந்திரிக்கா பண்டாரநாயக்க குமாரதுங்கவின் அமைச்சரவையில் சுகாதாரத் துணை அமைச்சராக நியமிக்கப்பட்டார். 2011 இல் ஐக்கிய தேசியக் கட்சியின் துணைத் தலைவரானார். 2015 இல் மைத்திரிபால சிறிசேனவின் அமைச்சரவையில் வீடமைப்பு, சமுர்த்தி அமைச்சராக நியமிக்கப்பட்டார். 2019 நவம்பரில் நடைபெற்ற அரசுத்தலைவர் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு 41.99% வாக்குகள் பெற்று இலங்கை பொதுசன முன்னணி வேட்பாளர் கோட்டாபய ராஜபக்சவிடம் தோற்றார். இதனை அடுத்து 2019 திசம்பரில்  எதிர்க்கட்சித் தலைவராக ஐக்கிய தேசியக் கட்சியினால் நியமிக்கப்பட்டார். பின் 2020 நாடாளுமன்ற தேர்தலில்  ஐக்கிய மக்கள் சக்தி சார்பில் போட்டியிட்டு மீண்டும் எதிர்க்கட்சி தலைவர் ஆனார்.

மேற்கோள்கள்

வெளி இணைப்புகள் 
Biographies of Member of Parliament
Right Royal rally of old Royalists in     the Sri Lanka Parliament
 Sajith Premadasa facebook page

1967 பிறப்புகள்
வாழும் நபர்கள்
இலங்கையின் எதிர்க்கட்சித் தலைவர்கள்
இலங்கை அமைச்சர்கள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 14வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
இலங்கையின் 16வது நாடாளுமன்ற உறுப்பினர்கள்
இலங்கையின் 17வது நாடாளுமன்ற உறுப்பினர்கள்
சிங்கள அரசியல்வாதிகள்
இலங்கை பௌத்தர்கள்
ஐக்கிய தேசியக் கட்சி அரசியல்வாதிகள்
கொழும்பு றோயல் கல்லூரி பழைய மாணவர்கள்
ஆன் ஜாகோ

ஆன் ஜாகோ  (Ann Jago, பிறப்பு: பிப்ரவரி 20 1939), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார்.  இவர் 2 தேர்வுத் துடுப்பாட்டப் போட்டிகளில் கலந்து கொண்டுள்ளார். 1960 - 1961 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்து பெண்கள் தேர்வுத் துடுப்பாட்ட அணி
1939 பிறப்புகள்
வாழும் நபர்கள்